**KLAIPĖDOS MIESTO SAVIVALDYBĖS TARYBA**

**SVEIKATOS IR SOCIALINIŲ REIKALŲ KOMITETAS**

 **POSĖDŽIO PROTOKOLAS**

2021-06-21 Nr. TAR-72

 Posėdžio data – 2021 m. birželio 15 d.

 Pradžia – 13.00 val. (nuotoliniu būdu)

 Posėdžio pirmininkas – Kazys Bagdonas.

 Posėdžio sekretorė – Lietutė Demidova.

 Posėdyje dalyvauja komiteto nariai: Artūras Razbadauskas, Alina Velykienė, Antanas Kontautas, Arvydas Cesiulis, Vaida Raugelė, Jurij Šeršniov.

 Posėdyje dalyvauja Savivaldybės administracijos darbuotojai: Strateginio planavimo skyriaus vedėja I. Butenienė, Finansų skyriaus vedėja K. Petraitienė, Savivaldybės kontrolierė D. Čeporiūtė, Socialinės paramos skyriaus vedėja A. Liesytė, Viešosios tvarkos skyriaus, Administracinės veiklos poskyrio vedėjas M. Poimanskis, Turto valdymo skyriaus vedėjas E. Simokaitis, Administracinės veiklos poskyrio vyr. specialistas Ž. Viršilas

 Dėl darbotvarkės.

 K. Bagdonas siūlo darbotvarkės 5 klausimą (Veiksmai Klaipėdos mieste įvykus Baltarusijos Respublikos Astravo atominės elektrinės branduolinės jėgainės avarijai) svarstyti paskutiniu.

 A. Velykienė teiraujasi, kodėl svarstomas (Veiksmai Klaipėdos mieste įvykus Baltarusijos Respublikos Astravo atominės elektrinės branduolinės jėgainės avarijai) klausimas.

 K. Bagdonas sako, kad klausimas svarbus.

 A. Velykienė teigia, kad klausimas pagal kompetenciją nepriklauso komitetui. Nepritaria klausimo svarstymui. Sako, kad tokio lygio klausimų svarstymas ir pateikimas turėtų būti Taryboje, susilaikys, balsuojant, nuo tokios informacijos teikimo.

 Balsavimu: už – 4 (K. Bagdonas, V. Raugelė, A. Cesiulis, A. Kontautas) pritarta svarstomų klausimų eigos keitimui.

 DARBOTVARKĖ

 1.Dėl Klaipėdos miesto savivaldybės tarybos 2021 m. vasario 25 d. sprendimo Nr. T2-24 „Dėl Klaipėdos miesto savivaldybės 2021–2023 metų strateginio veiklos plano patvirtinimo“ pakeitimo. Pranešėja I. Butenienė.

 2. Dėl Klaipėdos miesto savivaldybės tarybos 2021 m. vasario 25 d. sprendimo Nr. T2-23 „Dėl Klaipėdos miesto savivaldybės 2021 metų biudžeto patvirtinimo“ pakeitimo. Pranešėja K. Petraitienė.

 3. Dėl pritarimo Klaipėdos miesto savivaldybės kontrolės ir audito tarnybos 2020 metų veiklos ataskaitai. Pranešėja D. Čeporiūtė.

 4. Dėl Klaipėdos miesto savivaldybės tarybos 2019 m. balandžio 12 d. sprendimo Nr. T2-90 „Dėl Socialinės paramos mokiniams teikimo tvarkos aprašo patvirtinimo“ pakeitimo. Pranešėja A. Liesytė.

 5. Veiksmai Klaipėdos mieste įvykus Baltarusijos Respublikos Astravo atominės elektrinės branduolinės jėgainės avarijai. Pranešėjas M. Poimanskis.

 6. Dėl savivaldybės būsto ir pagalbinio ūkio paskirties ūkinio pastato dalies pardavimo. Pranešėjas E. Simokaitis.

 1. SVARSTYTA.Klaipėdos miesto savivaldybės tarybos 2021 m. vasario 25 d. sprendimo Nr. T2-24 „Dėl Klaipėdos miesto savivaldybės 2021–2023 metų strateginio veiklos plano patvirtinimo“ pakeitimas.

 Pranešėja – I. Butenienė. Sako, kad sprendimo projekto tikslas – pakeisti Klaipėdos miesto savivaldybės 2021–2023 m. strateginio veiklos plano, patvirtinto Klaipėdos miesto savivaldybės tarybos 2021 m. vasario 25 d. sprendimu Nr. T2-24 „Dėl Klaipėdos miesto savivaldybės 2021–2023 metų strateginio veiklos plano patvirtinimo“, programas. Siūlomi keitimai yra visose 12-oje programų bei Investicinių projektų sąraše.

 V. Raugelė sako, kad Strateginio veiklos plano III programoje priemonėje „Viešųjų ryšių plėtojimas“ yra išbraukiamas rodiklis „Nacionalinių kanalų, kuriais viešinama informacija apie Klaipėdos miesto privalumus, skaičius“, tačiau nėra tikslaus paaiškinimo (neparašytas motyvas), kodėl tai daroma.

 I. Butenienė atsako, kad taisoma techninė klaida, nes pirminiame SVP projekte buvo numatytos lėšos šiam rodikliui, tačiau vėliau lėšos buvo sumažintos, rodiklis liko.

 V. Raugelė pastebi, kad priemonėje „Klaipėdiečio kortelės koncepcijos sukūrimas ir sistemos įdiegimas“ neįvardinti lėšų planavimo motyvai – siūlo papildyti. Sako, kad nėra jokio komentaro prie priemonės „Klaipėdos miesto savivaldybės įstaigų, įmonių veiklos bei turto optimizavimo veiklos plano įgyvendinimas“ ir kitame punkte „dalinio finansavimo paraiškų priėmimo centralizavimas“ rodikliai įrašyti be komentaro. Prašo pateikti informaciją apie šias naujas priemones.

 I. Butenienė sako, kad raštu pateiks papildomą informaciją prie kiekvienos priemonės.

 A. Velykienė primena, kad vaikai grįžta rugsėjo mėn. į mokyklas. Teigia, kad pagal Strateginį planą pedagoginėje psichologinėje tarnyboje didėja etatų skaičius, tačiau aptarnaujančių asmenų skaičius nedidėja. Mano, kad reikia įvertinti, jog daugeliui vaikų reikės psichologinės pagalbos.

 I. Butenienė atsako į V. Raugelės, A. Velykienės klausimus.

 V. Raugelė sako, kad pasigedo sprendimų projektų vertinimo strateginiams dokumentams, (teikiant kiekvieną sprendimą), mano, kad tarybos nariams svarbu žinoti ar atitinka sprendimų projektai programas, prioritetus.

 NUTARTA:

 1. Pritarti pateiktam sprendimo projektui.

 2. Pateikti (tarybos nariams) detalią informaciją apie viešojo transporto nuostolius (KKT), papildomą informaciją dėl išsakytų (V. Raugelės) priemonių patikslinimo.

 BALSUOTA: už – 6 (V. Raugelė, A. Cesiulis, K. Bagdonas, J. Šeršniov, A. Kontautas, A. Razbadauskas), prieš – 0, susilaiko – 0)

 2. SVARSTYTA. Klaipėdos miesto savivaldybės tarybos 2021 m. vasario 25 d. sprendimo Nr. T2-23 „Dėl Klaipėdos miesto savivaldybės 2021 metų biudžeto patvirtinimo“ pakeitimas.

 Pranešėja – K. Petraitienė. Siūlo keisti Klaipėdos miesto savivaldybės tarybos 2021 m. vasario 25 d. sprendimą Nr. T2-23 „Dėl Klaipėdos miesto savivaldybės 2021 metų biudžeto patvirtinimo“, siekiant padidinti biudžetą dėl dotacijų skyrimo Savivaldybei, patikslinti biudžeto pajamas ir asignavimus iš rinkliavų bei ES finansinės paramos ir bendrojo finansavimo lėšų bei keisti asignavimus, nekeičiant bendros asignavimų apimties, pagal ekonominę klasifikaciją ir tarp vykdomų programų, atsižvelgiant į Strateginio veiklos plano pakeitimo projektą ir Savivaldybės administracijos pateiktas paraiškas.

 NUTARTA. Pritarti pateiktam sprendimo projektui.

 BALSUOTA: už – 7 ((V. Raugelė, A. Cesiulis, K. Bagdonas, J. Šeršniov, A. Kontautas, A. Razbadauskas, A. Velykienė).

 3. SVARSTYTA. Pritarimas Klaipėdos miesto savivaldybės kontrolės ir audito tarnybos 2020 metų veiklos ataskaitai.

 Pranešėja – D. Čeporiūtė. Teigia, kad spendimo projektas parengtas vadovaujantis Vietos savivaldos įstatymo 14 straipsnio 4 dalies 5 punktu, reglamentuojančiu, kad Kontrolės komitetas svarsto Savivaldybės kontrolės ir audito tarnybos parengtą ataskaitą dėl metinio veiklos plano įvykdymo ir teikia Tarybai išvadą dėl Savivaldybės kontrolės ir audito tarnybos veiklos, Vietos savivaldos įstatymo 16 straipsnio 2 dalies 19 punktu, reglamentuojančiu, kad Taryba priima sprendimą dėl Savivaldybės kontrolės ir audito tarnybos metinės ataskaitos ir Vietos savivaldos įstatymo 27 straipsnio 9 dalies 15 punktu, kad Savivaldybės kontrolierius kasmet teikia Tarybai Savivaldybės kontrolės ir audito tarnybos veiklos ataskaitą. Ataskaitoje pateikta Kontrolės ir audito tarnybos metinė veikla, Savivaldybės kontrolieriaus pateiktų auditų ir patikrinimų medžiaga už 2020 metus, kuri buvo užfiksuota Kontrolės komiteto protokoluose.

 V. Raugelė prašo pateikti komitetui informaciją apie neįgyvendintas rekomendacijas.

 K. Bagdonas mano, kad D. Čeporiūtė galėtų Tarybos posėdžiui pateikti informaciją apie rekomendacijų vykdymą.

 V. Raugelė prašo Savivaldybės administracijos pateikti Tarybos posėdžiui savo komentarus apie neįgyvendintas rekomendacijas, neįgyvendinimo priežastis ir rekomendacijų įgyvendinimo planą.

 NUTARTA:

 3.1. Pritarti pateiktam sprendimo projektui.

 3.2. Prašyti D. Čeporiūtės pateikti Tarybos posėdžiui informaciją apie rekomendacijų vykdymą.

 3.3. Savivaldybės administracijai Tarybos posėdyje pakomentuoti Kontrolės ir audito tarnybos pateiktų rekomendacijų neįgyvendinimą, neįgyvendinimo priežastis ir planą joms įgyvendinti.

 BALSUOTA: už – 7 (V. Raugelė, A. Cesiulis, K. Bagdonas, J. Šeršniov, A. Kontautas, A. Razbadauskas, A. Velykienė).

 4. SVARSTYTA. Klaipėdos miesto savivaldybės tarybos 2019 m. balandžio 12 d. sprendimo Nr. T2-90 „Dėl Socialinės paramos mokiniams teikimo tvarkos aprašo patvirtinimo“ pakeitimas.

 Pranešėja – A. Liesytė. Sako, kad patvirtinus Sprendimo projektą Tvarkos aprašo nuostatos bus suderintos su Įstatymo nuostatomis, bus užtikrintas teisinio reguliavimo nuoseklumas ir aiškumas įgyvendinant Įstatymo nuostatas praktikoje, bei sudarytos sąlygos didinti socialinės paramos mokiniams aprėptį ir veiksmingumą - įvertinus buities ir gyvenimo sąlygas, teikti socialinę paramą mokiniams asmenims, kurių gaunamos pajamos neužtikrina ekonominio bei socialinio saugumo.

 NUTARTA. Pritarti pateiktam sprendimo projektui.

 BALSUOTA: už – 6 (V. Raugelė, A. Cesiulis, K. Bagdonas, J. Šeršniov, A. Kontautas, A. Razbadauskas).

 5. SVARSTYTA. Savivaldybės būsto ir pagalbinio ūkio paskirties ūkinio pastato dalies pardavimas.

 Pranešėjas – E. Simokaitis. Sako, kad šiuo sprendimu siekiama įgyvendinti savivaldybės būsto nuomininkės ir pagalbinio ūkio paskirties ūkinio pastato bendraturtės prašymus dėl leidimo įsigyti nuomojamą savivaldybei nuosavybės teise priklausantį būstą ir pagalbinio ūkio paskirties ūkinį pastato dalį, atlikti pardavimo procedūras.

 NUTARTA. Pritarti pateiktam sprendimo projektui.

 BALSUOTA: už – 6 (V. Raugelė, A. Cesiulis, K. Bagdonas, J. Šeršniov, A. Kontautas, A. Razbadauskas).

 6. SVARSTYTA. Veiksmai Klaipėdos mieste įvykus Baltarusijos Respublikos Astravo atominės elektrinės branduolinės jėgainės avarijai.

 Pranešėjas – Ž. Viršilas. Pateikia informaciją apie veiksmus Klaipėdos mieste įvykus Baltarusijos Respublikos Astravo atominės elektrinės branduolinės jėgainės avarijai.

 V. Raugelė mano, kad klausimas yra aukščiausio lygio, pristatyme pasigedo valstybinio lygmens apžvalgos. ir jei norime diskutuoti apie kitus objektus tai ne mūsų klausimas - tai atitinkamų specialistų, tarnybų aiškūs planai, jei norime juos komunikuoti.

 K. Bagdonas siūlo perkelti diskusijas į sudarytą darbo grupę atitinkamo plano (strategijos), kaip apsaugoti gyventojus, esant įvairioms grėsmėms, paruošimui

 V. Raugelė siūlo, jei yra poreikis, pirmiausia sužinoti esamą situaciją, pasikviesti atsakingus už civilinę saugą, jei yra poreikis prašo Administracijos direktorius ir atsakingų padalinių vadovai tegu pristato, kas už ką atsakingas kokia struktūra, kokia strategija, kur yra spragų, kokie resursai - tik po to priimti sprendimus.

 V. Raugelė siūlo, jei yra poreikis, pasikviesti Savivaldybės administracijos direktorių, atsakingus už civilinę saugą padalinių vadovus, esamos situacijos pateikimui (kas už ką atsakingas, struktūrą, strategiją, problemas, resursus) ir tik po to priimti sprendimus.

 NUTARTA:

 6.1. Informacija išklausyta.

 6.2. Pakviesti į kitą komiteto posėdį Savivaldybės administracijos direktorių informacijos pateikimui (bendru sutarimu).

 Posėdis baigėsi 14.50 val.

Posėdžio pirmininkas Kazys Bagdonas

Posėdžio sekretorė Lietutė Demidova